पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से आमजन को बचाने के लिए रात दिन ड्यूटी पर रह कर काम रहे पुलिस व आरएसी जवानों सहित अधिकारियों व अन्य अधिकारी कर्मचारियों के साथ साथ कोरोना वारियर्स को रोग प्रतिरोधक क्षमता बढाने के लिए रोटरी क्लब द्वारा मंगलवार को पुलिस थाना परिसर मालपुरा में आयुर्वेदिक काढा बना कर पिलाया गया। क्लब के रामबाबू व्यास व रामगोपाल शर्मा सहित आयुर्वेदज्ञाता रामबाबू शर्मा निमुकिया ने बताया कि आयुर्वेदिक काढा शारीिरक उर्जा बढाने के साथ रोग प्रतिरोधक क्षमता में वृद्धी करता है।
कोरोना संक्रमण के इस गंभीर दौर में लगातार ड्यूटी पर रह कर कार्य करने वाले पुलिस जवानों अधिकारियों व अन्य कोरोना वारियर्स के स्वास्थ्य सुरक्षा के मद्यनजर रोटरी क्लब द्वारा थाना परिसर में आयुर्वेदिक जडी बूटियों का शुद्ध असरकारक काढा बना कर पिलाया गया। थानाधिकारी गोपाल सिंह नाथावत ने बताया कि पुलिस जवानोंं के स्वास्थ्य को ध्यान में रखते हुए रामबाबू व्यास के सहयोग से आयुर्वेदिक काढा थाने में बना कर सभी को पिलाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn